**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2018-2019 уку елы) 10 нчы сыйныф**

**Максималь балл – 48 балл**

1. **Әдәбият теориясенә караган биремнәр (12 балл).**

1. Фәлсәфи шигырьгә хас үзенчәлекләрне Дәрдемәнд иҗаты мисалында аңлатыгыз (10 балл). *Яшәү, үлем, яшәү мәгънәсе турында уйлана, шартлылык көчле, лирик герое философ, яшәү кыйммәтләре турында уйлый һ.б.*

2. Аның шигырьләре кем исеменнән сөйләнелә? Бер сүз яки сүзтезмә белән язып куегыз (2 балл). *Лирик герой*

1. **Әдәби иҗатка караган биремнәр (26 балл).**

1.Оренбург өлкәсе Акман авылы – Казан – Әстерхан – Уфа. Әлеге урыннар кайсы әдип исеме белән бәйләнгән? (3 балл) **С.Рәмиев.**

2. Бу әдип әдәбиятның кайсы төрләрендә иҗат итә? Бер җөмлә белән язып куегыз (3 балл) **С.Рәмиев проза, поэзия, драматургия өлкәләрендә иҗат итә.**

3. С.Рәмиевнең лирик героена нинди сыйфатлар хас? (10 балл) **Гыйсъянчы, бунтарь холыклы, дөньяны үзгәртү теләге белән яна, бөтен әйбергә каршы чыга, бөтен төрле кыйммәтләрне кире кага һ.б.**

4. С.Рәмиевнең әсәрләрендә үз чорына хас нинди фикерләр урын ала? (10 балл). **Татар халкын азатлыкка, мәгърифәткә өнди, иҗтимагый тәртипләрне тәнкыйтьли, милли проблема көчле һ.б.**

1. **Иҗади эш (10 балл).**

Түбәндәге сүзләрне танылган шагыйрьнең әсәреннән бер строфалык шигырь итеп формалаштырыгыз: *йоклый, уянам, кебек, таң, бер, уйланам, вакыты, тиле, татар, мин, уянам, тик, йокысыз, да, үзем.*

***Таң вакыты... Татар йоклый...***

***Мин, йокысыз, уянам,***

***Уянам да, тиле кебек,***

***Тик бер үзем уйланам.***